Над 126 хил. души са недоволни и са сменили личния си лекар - Здравница
Начало › Всички от актуално › Над 126 хил. души са недоволни и са сменили личния си лекар
Над 126 хил. души са недоволни и са сменили личния си лекар
Здравница | Прочетено: 440 пъти | Коментари: 0
През декември 2016 г. общо 126 240 здравноосигурени лица са сменили личния си лекар у нас. Най-голям е техният брой в град София – 26 644 души, а най-малък в Смолян – 874.
Всички здравноосигурени имат право да сменят личния си лекар два пъти годишно – през юни и през декември (съгласно чл. 6 и чл. 7 от Наредбата за осъществяване правото на достъп до медицинска помощ).
При промяна на адреса по местоживеене, пациентът може да извърши смяната по всяко време на годината, уточняват от НЗОК.
За цялата 2016 г. броят на пациентите, сменили личния си лекар, е 448 825 души.